钦定古今图书集成/明伦汇编/氏族典/第459卷 > 《廖用贤尚友录》 > 魏璘
## 钦定古今图书集成/明伦汇编/氏族典/第459卷 > 《廖用贤尚友录》 > 魏璘

按《辽史魏璘传》：璘不知何郡人，以卜名世。太宗得于
汴，璘尝为太平王罨撒葛卜僭立，事上闻之，免死，流
乌古部。一日，节度使召璘，适有献双鲤者，戏曰：“‘君卜
此鱼，何时得食’？璘良久答曰：‘公与仆不出，今日有不
测祸，奚暇食鱼’。”急命烹之，未及食，寇至，俱遇害。